
องค์การบริหารส่วนตำบลปากน้ำ
อำเภอเมือง     จังหวัดชุมพร
          คำนำ
ตามที่องค์การบริหารส่วนตำบลปากน้ำ   ได้ประกาศใช้แผนพัฒนาสามปี  (พ.ศ.2551-2553)    เมื่อวันที่  29  มิถุนายน  2550  แล้วนั้น
เนื่องจากแผนงาน/โครงการที่บรรจุในแผนพัฒนาสามปี (พ.ศ.2551-2553)  ไม่ครอบคลุมกิจกรรมที่องค์การบริหารส่วนตำบลปากน้ำจะดำเนินการในปี  พ.ศ.2551  โดยมุ่งแก้ไขปัญหาความเดือดร้อนของประชาชนในตำบล  ให้เกิดประโยชน์สูงสุดในการบริหารพัฒนา  และโครงการบางโครงการไม่สามารถดำเนินโครงการตามแผนพัฒนาได้  เนื่องจากงบประมาณที่ตั้งไว้ไม่เพียงพอสำหรับการดำเนินการก่อสร้าง  องค์การบริหารส่วนตำบลปากน้ำ  จึงได้จัดทำแผนพัฒนาสามปี  (พ.ศ.2551-2553) เพิ่มเติมและเปลี่ยนแปลงโครงการ ฉบับที่ 3  ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548   หมวด  4  ข้อ  22  โดยผ่านขั้นตอนการพิจารณาจากคณะกรรมการพัฒนาองค์การบริหารส่วนตำบลปากน้ำ  และผ่านความเห็นชอบจากสภาองค์การบริหารส่วนตำบลปากน้ำ  ตามมติที่ประชุมสภาสมัยวิสามัญ  สมัยที่ 2  ครั้งที่ 1/2551  เมื่อวันที่  30  กรกฎาคม  2551  และนายกองค์การบริหารส่วนตำบลปากน้ำได้อนุมัติและประกาศใช้แล้ว  เมื่อวันที่  20  สิงหาคม  2551  
  องค์การบริหารส่วนตำบลปากน้ำ  หวังเป็นอย่างยิ่งว่า  แผนพัฒนาสามปี  (พ.ศ.2551-2553) เพิ่มเติมโครงการ ฉบับที่ 1  จะช่วยให้การดำเนินการทั้งปวงของท้องถิ่นเป็นไปอย่างมีประสิทธิภาพ  สามารถตอบสนองความต้องการของประชาชนและแก้ไขปัญหาต่างๆของท้องถิ่นได้อย่างแท้จริง

